འཕྱོངས་རྒྱས་ཁུལ་དགོང་ཞག་གཉིས་པ་ཡོངས་འཛིན་སྐུ་བགྲེས་ཀྱི་དགོན་གནས་དར་རྒྱས་གླིང་དུ་བསྡད་ཅིང་ངལ་གསོ་གང་ལེགས་བྱུང་ཐོག་དེའི་ཕྱི་ཉིན་ལ་ཆེན་མཐོ་ཞིང༌།དཀའ་ངལ་ཆེ་བའི་ཡར་སྟོད་བྲག་ལ་རྒྱག་སྐབས་རྟ་དྲེལ་འགའ་ཤས་ཆད་ངལ་ཆེ་བས་ངེད་དང༌།རོགས་མི་མང་པོས་རྟ་བབས་ཏེ་སྟོང་འདེད་བྱས།རི་རྩེ་དེར་འབྱོར་སྐབས་ལྷོ་བརྒྱུད་དུ་གངས་རི་མཐོ་ཞིང༌།ཁུལ་དེར་མཚོ་ཆུང་འཁྱགས་པ་སྲབ་མོ་ཡོད་པཉེ་སྐོར་དུ་ཐང་གཤོངས་རྩྭ་ཤིང་འཛོམས་པར་གནག་ཕྱུགས་བག་ཕེབས་སུ་གནས་པ་བཅས་ཡིད་དུ་འོང་བའི་ལྗོངས་བཀོད་བཟང་པོ་འདུག